kardosdrur/scandi-wiki huggingface dataset:
Cæcilia Holbek Trier

Cæcilia Holbek Trier f. Cæcilia Margrethe Holbek (16. april 1953), er en dansk skuespiller og filminstruktør.
Søster til komponisten Joachim Holbek.

Hun var gift med Lars von Trier indtil 1996 og har med ham to døtre.

Film 
 Varm mad - et folkekøkken (1984)
 Epidemic (1987) – skuespiller
 Europa (1991) – skuespiller
 Nonnebørn (1997) – instruktion og manuskript
 Send mere slik (2001) – instruktion og manuskript
 Tomme rum (2008) - instruktion

Link 
 

Filminstruktører fra Danmark
Skuespillere fra Danmark
Peter Rasmussen

Flere personer bærer navnet Peter Rasmussen eller Peder Rasmussen:

Peder:
 Peder Rasmussen (opfinder) (1790-1865) (Rudkøbings Rasmussen) – dansk opfinder og forfatter.
 Peder Henry Rasmussen (1912-1994) – en dansk A-landsholdsspiller i fodbold (angriber).
 Peder Rasmussen (keramiker) (f. 1948) – dansk keramiker.

Peter:
 Peter Rasmussen (basunist) – dansk basunist og kapelmester.
 Peter Rasmussen (musiker) – en dansk violinlærer og organist.
 Peter Rasmussen (badmintonspiller) – dansk badmintonspiller.
 Peter Rasmussen (fodboldtræner) (født 1966) – dansk fodboldtræner, tidligere fodboldspiller (angriber).
 Peter Rasmussen (fodboldspiller) (født 1967) – dansk A-landsholdsspiller i fodbold.
 Peter Rasmussen (fodboldspiller, født 1969) - dansk fodboldspiller for AB
 Peter Rasmussen (fodbolddommer) – dansk dommer i fodbold.
 Peter Rasmussen (atlet) – dansk mester i sprint
 Peter Ambrosius Rasmussen - dansk filmfotograf.
Sinergy

Idéen til bandet Sinergy startede da Dimmu Borgir og Kimberly Goss mødtes med In Flames guitaristen Jesper Strömblad, under en In Flames koncert i Europa. De legede med tanken om at lave et metalband med en kvindelig front-figur, men på grund af mangel på tid blev det ikke til noget.

Efter noget tid flyttede Goss (vokal) til Sverige, i et forsøg på at starte projektet med Strömblad (guitar). De lavede det første "Sinergy"-nummer, sammen med bassisten Sharlee D'Angelo (fra Arch Enemy), trommeslageren Ronny Milanowicz og guitarist Alexi Laiho (Children of Bodom)

Diskografi

Musikgrupper fra 1997
Rockgrupper fra Finland
Peter Sørensen

Flere personer bærer navnet Peter eller Peder Sørensen:

 Peder Sørensen (Aalborg) (død før 1532) – dansk borgmester i Aalborg
 Peder Sørensen (Øm) – dansk abbed i Øm Kloster ved reformationen
 Peder Sørensen (læge) (1542-1602) – dansk læge (Petrus Severinus)
 Peter Birch Sørensen (født 1955) – dansk økonom og professor
 Peter Norman Sørensen (født 1968) – dansk økonom og professor
 Peter Sørensen (fodboldtræner) (født 1973) – dansk fodboldtræner og tidligere spiller
 Peter Sørensen (borgmester) – borgmester i Horsens
 Peter Sørensen (atlet) – dansk atlet medlem af Københavns FF
 Peter Sørensen Vig (1854-1929) – dansk-amerikansk præst og historiker
Len (flertydig)

Len kan betyde flere ting:

 Et len – en gammel betegnelse for et landområde
 LEN – det europæiske svømmeforbund
 Len (band) – et canadisk alternativt rockband
Hestetunge (slægt)

Hestetunge (Mertensia) er en slægt, som er udbredt med ca. 50 arter i Europa, Asien og Nordamerika. Det er enten oprette eller opstigende planter. Bladene er modsat stillede og helrandede. Blomsterne er samlet i endestillede svikler. De er almindeligvis blå eller violette. Frøene er hårde nødder. Her omtales kun den ene art, som er vildtvoksende i Danmark.

 Hestetunge (Mertensia maritima)

Rublad-familien
FolkBaltica

FolkBaltica er en grænseoverskridende folkemusikfestival i Sønderjylland, som finder sted hvert år i foråret. Spillesteder er bl.a. Flensborg, Sønderborg, Aabenraa, Slesvig by og andre steder i det dansk-tyske grænseland. Koncerterne foregår i kirker, teatre, skoler eller herregårde. Parallelt med koncerterne foregår der også forskellige udstillinger og workshops. Artisterne kommer fra hele Østersø-området. 

Bag den årlige tilbagevendende festival står Slesvig-Holstens musikråd, Sydslesvigsk Forening og fællesoganisationen Folk Slesvig-Holsten. Festivalens kunstneriske leder er den danske violinist og komponist Harald Haugaard. FolkBaltica samarbejder med kommunerne Flensborg, Sønderborg og Aabenraa og støttes af Nordisk Kulturfond og regionen Sønderjylland/Schleswig. Festivalen er medlem af Østersø-kooperationsnetværk arsbaltica.

FolkBaltica har et årligt temaland eller fokustema. Fokustemaer i de sidste år var:
 2005: Norge
 2006: Sverige
 2007: Finland
 2008: Estland
 2009: Danmark
 2010: Letland
 2011: Europæiske Kulturhovedstæder i Østersø-området
 2012: Tyskmark og Danland – grænser og grænsegængere
 2013: Polen
 2014: Ravvejen
 2015: Vesterhavet-Østersø
 2016: Stemmerne
 2017: Den store rejse
 2018: Bjerg og hav - Sharing Heritage
 2019: Storm og stille
 2020: Grænseløs (aflyst p.g.a. corona-pandemien)
 2021: Musik er liv - som dette uudslukkeligt (citat Carl Nielsen)
 2022: Klang & Bevægelse

I forbindelse med festivalens fokustema i 2012 blandede sig festivalen også i den politiske debat, idet forretningsføreren Jens-Peter Müller gik hårdt i rette med den danske udlændingepolitik. Festivalen i 2020 blev aflyst den 18. marts 2020 på grund af corona-pandemien.

Eksterne henvisninger 
 FolkBalticas hjemmeside 

Musikfestivaler i Tyskland
Musikfestivaler i Danmark
Begivenheder i Sønderjylland (på tværs af landegrænser)
Kultur i Flensborg
Hestetunge (art)

 
Hestetunge (Mertensia maritima) er en 20-40 cm høj urt, der vokser på grusede strandbredder. I Danmark er det en fredet plante, der måske nu helt er forsvundet.

Beskrivelse 
Hestetunge er en flerårig urt med en nedliggende, stærkt forgrenet vækst. Stænglerne er glatte og først blågrønne, men snart efter rødligt anløbne. De laveste blade har vingede bladstilke, men i øvrigt er bladene ægformede og tilspidsede, næsten sukkulente og helrandede. Over- og undersider er hårløse (usædvanligt i Rublad-familien!) og blågrønne.

Blomstringen sker i juni-juli, hvor man ser de krukkeformede, blå blomster sidde samlet i endestillede svikler. De trekantede delfrugter er glatte og oppustede.

Rodnettet består af mange, kraftige og dybtgående hovedrødder.

Højde x bredde og årlig tilvækst: 0,25 x 0,40 m (25 x 40 cm/år).

Voksested 
Arten er udbredt i Nordeuropa og Nordamerika, hvor den findes på stenede eller grusede strande. I Danmark er den fredet og meget sjælden, da planten er arktisk og har sin sydgrænse her i landet. Den er kun kendt fra Nordjylland.

Langs kysten af Svalbard findes den i pionersamfund sammen med bl.a. Carex subspathacea og Carex ursina (arter af star), Sagina nivalis (en art af firling) og strandarve

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Rublad-familien
Flerårige urter
Blå blomster
Grønlands flora
Sild (flertydig)

Sild har flere betydninger:

 Sild – en fiskeart (Clupea harengus)
 Sildeslægten – Clupea
 Sildefamilien – Clupidae
 Sildefisk – ordenen Clupeiformes
 Sild (ø) – en nordfrisisk ø, der på tysk hedder Sylt

Se også
 Sildekonge
LEN

Ligue Européenne de Natation, i daglig tale LEN, er det europæiske svømmeforbund, som er ansvarlig for bl.a. afholdelse af europamesterskaber og registrering af europæiske rekorder. LENs administrative hovedkvarter ligger i Nyon, Schweiz.

LENs øverste organ er bestyrelsen, bureauet, som består af en formand, fem næstformænd, en sekretær, en kasserer og otte menige medlemmer. Bureauet vælges på LENs kongres og sidder i fire år. Bureauet udpeger, efter indstilling af kandidater fra medlemslandene, medlemmer til en række udvalg, de tekniske komitéer, for de forskellige discipliner svømning, udspring, synkronsvømning, vandpolo og åbent vand-svømning.

Dansk Svømmeunion er medlem af LEN.

Mesterskaber 

LEN afholder en række mesterskaber i Europa. Disse er:

 Europæisk mesterskab (afholdes hvert andet år)
 Europæisk kortbanemesterskab (afholdes hvert år)
 Europæisk mesterskab i vandpolo (afholdes hvert andet år)
 Europæisk mesterskab for masters (afholdes hvert andet år)
 Europæisk juniormesterskab (afholdes hvert år)
 Europæisk mesterskab i åbent vand (afholdes hvert andet år)

Derudover afholder LEN en rækker mindre stævner i svømning for seniorer og juniorer. Der afholdes også mesterskaber og turneringer i vandpolo, samt mesterskaber for seniorer og juniorer i udspring og synkronsvømning. Et mesterskab eller en turnering afholdes altid i samarbejde med et af de nationale europæiske svømmeforbund. Forud for tildeling af mesterskaber foregår der en budrunde, hvor interesserede nationer kan indsende et bud på afholdelse af et arrangement. Det er LENs bestyrelse, der ved afstemning bestemmer, hvem der får de enkelte mesterskaber.
Dansk Svømmeunion afholdt EM på kortbane i december 2013 i Jyske Bank Boxen i Herning i samarbejde med Herning Kommune og Sport Event Denmark.

Ekstern henvisning
 LENs hjemmeside

Svømmesportsorganisationer
Etableret i 1927
Internationale sportsorganisationer
Örebro

Örebro er en by i landskabet Närke i Svealand i det centrale Sverige. Byen har  indbyggere og er Sveriges sjettestørste by. Den er residensby i Örebro län og hovedby i Örebro kommune.

Örebro ligger centralt i landet og er et knudepunkt for flere hovedfærdselsårer. Byen er mest kendt for Örebro slott, der ligger på en ø i åen Svartån, der løber igennem byen. Örebro er også hjemsted for Örebro Universitet samt fodboldklubben Örebro SK. En afdeling af Statistiska centralbyrån ligger i byen.

Kildeangivelser

Eksterne henvisninger
Eskilstuna

Eskilstuna er den største by i Södermanlands län med 69.005 indbyggere (106.000 i Eskilstuna kommune).
Byen blev grundlagt omkring år 1100 af missionæren Sankt Eskil, der slog sig ned ved Mälaren. En stor del af byens befolkning er svensk-finsk.

Byen er hjemsted for Sveriges ældste eksisterende aktieselskab, designvirksomheden Gense. Her er også verdens første genbrugsvarehus, ReTuna.

Noter

Henvisninger
Sverigefinner

Sverigefinner er den del af den svenske befolkning, der taler finsk eller som har en baggrund i det finske sprog. 

Da Finland i over 600 år indgik som en del af Sverige, er der i dag en relativt stor andel af sverigefinner. Hvis man regner fire generationer med, udgør antallet af sverigefinner over 712.000.

66 svenske kommuner hører til det administrative område for det finske sprog. I disse kommuner har sverigefinner ret til førskole og ældreomsorg på finsk og ret til mundtlige og skriftlige kontakter til myndigheder på finsk.

Se også
Tornedalsfinner

Eksterne henvisninger 
Sverigefinska Riksförbundet
Täby

Täby er en svensk by med 57.834 indbyggere, beliggende i Stockholms län i Svealand. Byen er delt mellem kommunerne Täby kommun og Danderyd kommun og med en lille del i Sollentuna kommun. Täby er blandt andet kendt for det 16 etagers højhus Storstugan, der er formet som en halvmåne.

Personer fra Täby 
 Sara Danius († 2019)

Byer i Stockholms län
Hans Brix

Hans Nicolaus Brix (24. oktober 1870 i Vejle – 20. januar 1961 i Gentofte) var professor ved Københavns Universitet 1924-1941, dr. phil. og stiftende medlem af Det Danske Akademi i 1960.

Ved siden af undervisningen var Hans Brix en skarp dagbladsanmelder af litteratur og teater. Bedst kendte eksempel på hans stil er "Anmelde den bog? Det skulle da være til politiet."
Hans Brix udgav adskillige bøger om litteratur.
Han fik sin doktorgrad i 1907 på en afhandling om H.C. Andersen og hans eventyr, hvorom Georg Brandes skrev:

Begravet på Gentofte Kirkegård.

Kilder

Litteratur 
 Holger Jerrild, "Hos Professor Hans Brix", s. 83-94 i: Gads Danske Magasin, 1931.
 Jens Kistrup, Hans Brix og teatret, Det Berlingske Bogrtrykkeri, 1969.

Eksterne henvisninger 
 

Det Danske Akademi
Litteraturhistorikere fra Danmark
H.C. Andersen
Professorer fra Københavns Universitet
Faglitterære forfattere fra Danmark
Danskere i 1900-tallet
Personer fra Vejle
Personer i Kraks Blå Bog (afdøde)
Dansksprogede forfattere fra Danmark
Studenter fra Ribe Katedralskole
Nobelparken

Nobelparken er et bygningkompleks på Christiansbjerg i Aarhus. Dele af bygningskomplekset bruges af Aarhus Universitet, hvor blandt andet en del fag fra Aarhus Faculty of Arts hører hjemme. Udover undervisning er en del af komplekset udlejet til erhverv, ligesom der er en boligdel. Nobelparken er placeret ved et trafikalt knudepunkt i krydset mellem Randersvej og Nordre Ringgade.

Historie 
Området kendes i Aarhus også som Barnowgrunden, efter Barnow Byggemarked, der havde hjemme på stedet i 100 år. Grunden blev ledig i 1990, da Barnow solgte og fraflyttede, og det første spadestik til Nobelparken blev taget den 20. august 1997. Bygherren på projektet var Forskningsfondens Ejendomsselskab A/S og er tegnet af C.F. Møllers Tegnestue. Undervisnings- og erhvervsdelen er opført i 5 etagers bygninger der i alt er på ca. 24.500 m².

Billedgalleri

Referencer

Eksterne links 
 

Aarhus Universitet
Bygninger, konstruktioner og anlæg i Aarhus
Nakskov Skibsværft

Nakskov Skibsværft var et skibsværft beliggende i Nakskov på det vestligste Lolland. Værftet blev grundlagt i 1916 af Østasiatisk Kompagni, hvis stifter H.N. Andersen var født i Nakskov. Det fungerede frem til 1987.

Det kendte skib Jutlandia blev bygget på værftet i 1934, og det blev senere, i 1951, lavet om samme sted, hvorpå det fungerede som hospitalsskib i Koreakrigen.

Ud over skibe byggede værftet som noget specielt i 1927 to 105 meter høje trebenede stålmaster til Kalundborg Radiofonistation. Masterne blev anvendt til analoge radioudsendelser på langbølgebåndet frem til 2007, og er siden ombygget med henblik på digitale udsendelser i DRM.

I perioden 1965-1987 lod DSB mange af sine færger bygge på Nakskov Skibsværft, bl.a Peder Paars og Niels Klim. 
Værftet beskæftigede ved sit 50 års-jubilæum i 1966 2.200 ansatte, og det var således i 1960'erne og frem til starten af 1970'erne den største arbejdsplads på Lolland-Falster. 

Som nævnt ovenfor, byggede værftet ikke kun skibe. I perioden fra 1967-1968 fremstillede man brofag til den nye Lillebæltsbro og i forbindelse med byggeriet af Farøbroerne blev dennes brodæk fremstillet i moduler på Nakskov Skibsværft. Banedanmark har meddelt at man vil lade brodæk til den kommende nye Storstrømsbro blive bygget i Nakskov, og det forventes at det vil ske på de arealer hvor værftet tidligere lå. 

Nakskov Skibsværft blev opgivet som produktionsværft i januar 1987. Det var planen at værftet skulle fortsætte som udlejningsværft, men den plan måtte ØK opgive. Skibsværftet er i dag delvist revet ned, og nogle af bygningerne anvendes af Vestas til produktion af store vindmøllevinger.

Historiske registreringer 

 18. august 1978 - Nakskov Skibsværft afskediger 800 af sine 1.900 ansatte

Kilder

Eksterne henvisninger 
 Nakskov Lokalarkiv om Nakskov Skibsværft

Tidligere skibsværfter i Danmark
Etableret i 1916
Skibsværft
Ophørt i 1987
Det Østasiatiske Kompagni
Teoltryk

Teoltryk er et forlag som er hjemhørende ved Det Teologiske Fakultet ved Aarhus Universitet og drives af studerende ved fakultetet. Det udgiver primært specialer og sproglige kommentarer til bibelske tekster. Forlaget er et non-profit foretagende og donerer sit overskud til studenteraktiviteter på Det Teologiske Fakultet.

Forlag fra Danmark
Aarhus Universitet
Grip Inc.

Grip Inc. er et groove metal/thrash metal band, som består af Slayers trommeslager Dave Lombardo samt Gus Chambers (sang) og Waldemar Sorychta (guitar). Bandet blev dannet i 1993, og har i øjeblikket kontrakt med SPV Records.

Diskografi 
 1995: Power of Inner Strength
 1997: Nemesis
 1999: Solidify
 2004: Incorporated
 2015: Hostage To Heaven EP

Metalgrupper fra USA
Groove metal-grupper
Musikgrupper fra 1993
Mette Moestrup

Mette Moestrup (født 11. december 1969 i Aarhus) er en dansk digter og forfatter. Hun er cand.phil. i litteraturhistorie fra Aarhus Universitet og har i en årrække arbejdet som fast lærer på Forfatterskolen.

Temaer og inspiration 
Moestrup beskrives ofte som eksperimenterende digter på grund af hendes leg med perspektiv, køn og sproglige konstruktioner. I sine digte behandler Moestrup ofte tematikker såsom identitet, køn, seksualitet og etnicitet. 

Selv om Moestrup er mest kendt som digter har hun også udgivet børnebogen "Ti Grønne fingre" (2007), prosabogen "Jævnet med jorden" (2009) og enkelte noveller.

Moestrup har ved flere lejligheder udtalt, at hun er inspireret af forfattere som Rainer Maria Rilke, Sylvia Plath, Vladimir Nabokov og Steen Steensen Blicher, og har ved flere lejligheder lavet referencer til disse forfatter i sine værker.

Hæder 
Moestrup modtog 2007 Montanas Litteraturpris for digtsamlingen Kingsize.
I 2019 blev hun tildelt Statens Kunstfonds livsvarige hædersydelse  som én af de til alle tider i alt 275 modtagere

Udgivelser 
 Tatoveringer, Gyldendal, 1998 (digte)
 Rilke & rytme: en undersøgelse af Rainer Maria Rilkes lyriske rytme, Litteraturhistorisk Forlag, 1999 (fagbog)
 Golden Delicious, Gyldendal, 2002 (digte)
 Kingsize, Gyldendal, 2006 (digte)
 Ti grønne fingre, Gyldendal, 2007 (børnebog) 
 Jævnet med jorden, Gyldendal, 2009
 Hvad siger sneugleungen Ulla?, Gyldendal, 2009 (børnebog)
 Dø løgn dø, Gyldendal, 2012
 Frit Flet, Gyldendal 2014 ( i samarbejde med Naja Marie Aidt og Line Knutzon)
 OMINA, Gyldendal 2016 (digte i samarbejde med Naja Marie Aidt)

Noter

Eksterne links 
 
 Forfatterbiografi på Litteratursiden.dk 
 Anmeldelse af Kingsize på dr.dk 
 Anmeldelse af Kingsize på sentura.dk 

Digtere fra Danmark
Romanforfattere fra Danmark
Personer fra Aarhus
Dansksprogede forfattere fra Danmark
Kvindelige forfattere i det 21. århundrede
Feminister fra Danmark
Personer i Kraks Blå Bog
Modtagere af Montanas Litteraturpris
Kunstnere på finansloven
Jesper Schou Hansen

Jesper Schou Hansen (født 1968) er journalist fra Journalisthøjskolen i Århus (1996) og tidligere medlem af Københavns Borgerrepræsentation for Venstre (2001-2009), hvor han blandt andet var medlem af Socialudvalget. Før det Børne- og Ungdomsudvalget, Teknik- og Miljøudvalget, Familie- og Arbejdsmarkedsudvalget, samt Miljø- og Forsyningsudvalget. Fra 1. januar 2008 var han partiets gruppeformand, da Pia Allerslev blev udnævnt til borgmester. Tidligere arbejdet på Børsens Nyhedsmagasin (I dag Berlingske Business og del af Berlingske Media) og Dagbladet Børsen. Informationschef i Dækimportørforeningen, Copenhagen Climate Network og delegeret ved COP15. Senere kommunikationchef i EU. Medstifter af medieselskabet Havnefronten, der udgiver lokalavis i København.

I september 2007 meddelte han, at han ønskede at stoppe i politik med udgangen af valgperioden i 2009.

NCC-sagen 

I forbindelse med, at entreprenørvirksomheden NCC ønskede at starte et boligbyggeri på Teglholmen, havde virksomheden indsendt en ansøgning om byggetilladelse til Københavns Kommune i efteråret 2006, der havde accepteret denne 17. oktober. Venstre havde undladt at stemme for projektet, da man fremførte, at et boligprojekt midt i et industriområdet var problematisk. Efterfølgende besluttede naboen MAN B&W Diesel A/S at indbringe sagen for Naturklagenævnet, der 19. december afgjorde, at byggeriet var ulovligt og kun kunne lovliggøres gennem en ændring af lokalplanen for området, hvorfor forvaltningen fremsatte et forslag til en ny lokalplan i Teknik- og Miljøudvalget. 

Det var under et møde mellem NCC og Jesper Schou Hansen omkring byggetilladelsen, at NCC påstår de fik den opfattelse, at han anbefalede brugen af kommunikationsvirksomheden Waterfront, som han selv var ansat af, mens et medlemskab af foreningen "Københavns Fremtid", der støtter Venstre i København, blev anbefalet under et andet møde om den nye lokalplan. Jesper Schou Hansen afviser den fremstilling. Han henviser til, at der i Københavns Politis redegørelse står, at den administrerende direktør "ikke blev udsat for nogen som helst form for pression."

Under politiets efterforskning blev der da heller ikke rejst sigtelse mod Jesper Schou Hansen, hvilket af en professor i jura tolkedes som, at der ikke forelå en konkret mistanke, men efterforskningen blot skulle afklare det faktiske hændelsforløb. Således meddelte politiet 27. marts da også, at statsadvokaten ikke mente, "at der var grundlag for at gå videre med sagen"., hvilket fik Venstre til at afkræve en undskyldning af Socialdemokratiet.

Da den nye lokalplan blev behandlet i teknik- og miljøudvalget, var der ikke opbakning til den. Således kunne NCC ikke fortsætte byggeriet.

Kilder

Eksterne henvisninger 
 Personlig hjemmeside
 DR om sagen

Kommunalbestyrelsesmedlemmer fra Venstre
Medlemmer af Københavns Borgerrepræsentation i 2000-tallet
Journalister fra Danmark
Jenny Kammersgaard

Jenny Marie Ingeborg Kammersgaard (født 24. juli 1918 i Horsens, død 29. november 1997 i Herlev) var en dansk svømmer.
Jenny Kammersgaard er især kendt som langdistancesvømmer. I 1936 svømmede hun de 18 km fra Snaptun til Horsens. Og i 1937 svømmede hun over Kattegat fra Gniben (spidsen af Sjællands Odde) til Grenå. Strækningen blev tilbagelagt på godt 29 timer. Denne præstation gav hende international berømmelse. Som en hyldest til hende skrev komponisten Dan Folke i 1937 sangen Jenny – Du er et Eventyr, og Aage Stentoft komponerede en Jenny Kammersgaard-vals. I 1938 svømmede Jenny Kammersgaard fra Gedser til Warnemünde på 40 timer og 17 minutter. På grund af strømforhold nåede den tilbagelagte distance op på 110 km, en dansk rekord, der stod i 81 år, indtil Per Kristensen og Anders Vestergaard tilbagelagde 115 km på 38 timer. I 1943 tilbagelagde hun en strækning på 75 km i Gudenåen, i 1950 og 1951 svømmede hun over Den engelske Kanal, og i 1959 svømmede hun fra Læsø til Frederikshavn.
Hun har også dyrket disciplinen at svømme i koldt vand på tid. I 1972 tilbagelagde hun således 200 m i tiliset vand i tiden 7 min. 13 sek. og i 1976 400 meter i tiden 12 min. 54 sek.
   
Jenny Kammersgaard tog i 1940-42 en uddannelse som svømmelærer ved Friedrich Wilhelms universitet i Berlin.
 
Jenny Kammersgaard levede fra 1958-89 sammen med svømmelærer Arne Marcussen.

Referencer

Eksterne henvisninger 
 

Svømmere fra Danmark
Personer fra Horsens